Referat.  
**Bestyrelsesmøde nr. 7. 2016, mandag d. 24. oktober kl.19.00 i Fælleshuset.**

1. **Nyt fra Lars E. og 2. Aktuelle sager**.  
   Nyt affaldssystem.

Beboermødet d 21 september 2016 var godt besøgt med ca. 35 deltagere. Hillerød Forsyning orienterede om sortering i 8 fraktioner. I løbet af 2017 er forsyningen klar til at modtage det sorterede affald fra bebyggelser som vores.

Ud fra de synspunkter der var på mødet bliver der udarbejdet et samlet forslag til det ordinære afdelingsmøde.

Der indhentes tilbud på nedgravede containere: 3. stk. fire steder.

1 til Restaffald, 1 til Bio affald og 1 til Metal og Hård plast.

Det undersøges om der kan være Glas container og Papir container som de nuværende alle fire steder.

Ny standard TV-pakke.

Pr. 1. september 2016 betales der kun for den lille pakke over huslejen. For meget betalt i september og oktober bliver efterreguleret i november huslejen.

Der rettes henvendelse til Lejerbo for at får et samlet Antenneregnskab og på baggrund af ny lovgivning på området skal der også redegøres for hvilke principper og betaling der gælder hvis beboere ønsker at opsige den fælles levering under den nuværende kontrakt.

Forslag vedrørende belysning.

Der indhentes tilbud på det fremlagte forslag.

Forslaget se referat nr. 6.

Muligheder for at skaffe reservedele bl.a. acryl skærme til lamperne undersøges.

Fliser under trapper.

Ny tilbud modtaget. Tilbuddet er OK. Der lægges i alt ca. 140 kvm fliser ved 5 stk. trapper ved ungdomsboliger samt ved en anden bolig. Udføres i foråret 2017. Samlet pris ca. 90.000 kr.

Projektet fremlægges som forslag på afdelingsmødet til godkendelse.

Søen.

Beskæring af planter bliver udført nu.

Gavle.  
Renoveringen og genopbygningen af de 2 mest medtagede gavle er påbegyndt.

Lydanlæg Fælleshuset.

Fungerer nu med blutooth stedet for CD afspiller. Der kan spilles musik fra telefon og PC.

Der er en brugsanvisning på lågen.

Omfangsdræn.

Er blevet gennemgået og filmet. Samlet rapport afventes. Lars E arbejder på det.

Legeplads inspektion.

Kun en lille anmærkning. Begyndende råd i Træ-kant rundt om legepladsen, bliver repareret af gårdmænd ved lejlighed.

Nye beboere- flygtninge.

Birthe har fået kommunens familiekonsulent til at orientere beboerne om husorden, almindelige leveregler og affaldsorientering. Vi kan trække på familiekonsulenten igen, hvis der skulle opstå behov.

Rensning af varmtvandsbeholdere.

Er i gang.

Klipning af hække.

Efter husordenen skal beboerne selv sørge for at deres hække er klippet inden 1. oktober.

Der udsendes SMS inden. Gårdmændene tjekker om hækkene er for høje. Vær opmærksom på, at sker hækkeklipningen stadig IKKE, vil det blive udført for beboerens regning. Se husordenen ved spørgsmål til dette. På baggrund af konkrete klager vil dette blive håndhævet strammere fremover.

1. **Henvendelser fra beboere.**

Der har været henvendelser om TV-signal og hække og beplantning.  
HUSK – vi har alle som beboere en mulighed for at klage over forhold i Højager – enten til bestyrelsen eller Lejerbo. Vi som bestyrelse er forpligtet til at tage alle henvendelser alvorligt, men vi forventer, at man som klager er indstillet på at uddybe eller forklare eventuelle forhold man er utilfreds med. Hvis man efter at have klaget ikke ønsker at uddybe, forklare eller deltage i en diskussion om løsning af problemet, må man forvente at ens klage afvises.

1. **Beboer arrangement 29. oktober 2016.**

Samtlige 120 husstande i Højager afd. 262 er blevet inviteret, og ved tidsfristens udløb var der 35 deltagere. Festudvalget har styr på det hele.

1. **Budget 2017-18**.

Der er budget møde med Lejerbo d. 6. december. For konto 116 har vi et udgangspunkt fra afdelingstjek d. 21. september. Samlet set er konto 116 forventet på samme niveau som i 16-17 budgettet.

1. **Dato for ordinært afdelingsmøde**.

Ordinært afdelingsmøde afholdes tirsdag d. 7. februar.

1. **Eventuelt og næste møde**.

Røgalarmer. Lejerbo arbejder med en aftale om at beboere kan købe til en god pris.  
Bestyrelsesmøder tirsdag d. 29. november 2016 og tirsdag d. 10. januar.

KER 1-11 2016.